Berlingske Tidende, 1834-11-15
Lissabon, den 15de October. – Følgende Forslag skulle stedes til Læsning i Procuradores-Kamret: af Hr. J. A. Magalhaes: 1) At forhøie Solden for Hærens Officerer. 2) At oprette et Jnvalid=Hospital i Klostret Alcobaca, lig de Hospitaler af samme Art, der ere oprettede i Frankerig og England; og af en saadan Størrelse, at det kan rumme 1500 Officerer og Soldater af alle Vaabenarter. 3) At uddeele Nationalgodser, til Officererne af Befrielses-Hæren og til de af Dronningens Frivillige, der, formedelst den af dem siden 1828 ydede Tjeneste ere blevne udygtige til Udøvelsen af nogensomhelst Profession 4) Ved Udnævnelsen til offentlige Embeder – under ellers lige Omstændigheder – at foretrække: dem, der 1828 heller vandrede ud af Landet, end brøde deres Eed; dem, der bleve forfulgte af Usurpatoren; dem, der grebe til Vaaben for Dronningen og Forfatningen, og endelig Sønnerne af alle de Borgere, der have offret Livet for Fædrelandet. 5) J Klosterkirken af Estrella at stifte et Pantheon til Opbevarelse af alle Frihedsheltenes Levninger, og at indsætte en aarlig Fest til deres Minde. 6) At bestemme den øvrige Deel af Estrellas Bygning til en Opdragelses-Anstalt for Børn af de nævnte Personer, og i Fremtiden for Sønner af saadanne Borgere, der have gjort sig fortjente af Fædrelandet. – Et andet Udkast angaaer Geistligheden, og der foreslaaes en bestemt, i det mindste for Øjeblikket maanedlig Jndtægt for denne Stand; herfra skulle dog de Geistlige være udelukkede, der have grebet til Vaaben mod Dronningen og Chartet. Endelig blev der ogsaa foreslaaet, at anerkjende den Gield, der 1828 blev indgaaet af Over-Regjerings-Juntaen i Porto, og som en kgl. Forordning af 12te Novbr. f. A. bifaldt, til et Beløb af 239,595,740rs., og at afbetale den inden fire Aars Forløb, for at undgaae, selv Skinnet af en Statsbankerot. Den 18de October. Det gaaer raskt fremad i Kammeret med Presseloven, endnu i denne Uge vil den faae Kongelig Sanction. Der indkommer en saa uhyre Mængde Forslag, at hvis de alle skulde ordentlig gjennemgaaes, vilde dette Arbejde medtage over to Aar. Mange Medlemmer begynde ogsaa at blive kjede deraf, og for Øjeblikket er der sædvanlig en Snees færre tilstede end i Begyndelsen. Hertugen af Palmella blev nylig af et Medlem paamindet om, at han kun var tilstede som Minister, og at han altsaa Jntet havde at sige under Debatterne, for han blev spurgt, med mindre han havde Noget at meddele fra Hendes Majestæt. – Den 15de October tog Admiral Rapier Don Joaos tes Flag ned, og sendte sin Admirals-Bestalling tilligemed sit Visconte- og Greve-Patent tilbage, for at begge Deele kunde vorde nedlagte for Hendes Majestæts Fødder, da han nemlig ikke vilde gjøre Portugals Adel den slette Compliment, at bibeholde Titlen, naar han ei havde Midler til at vedligeholde dens Værdighed. Han er altsaa tilfreds med sin Løn, idet Regjeringen ei syntes tilbøielig til, hverken at tilstaae ham halv Sold eller Pension. De Ministerielle paastaae derimod, at han dog maa have samlet sig Penge, da han har været brittisk Admiral og General for Sø-Soldatesken, og i de faa Maaneder af sin Tjenestetid allerede har modtaget 39,300 Pund; desuden er han berettiget til, endnu at fordre 7,500 Pund, og det er vist utvivlsomt, at Kammeret vil tilstaae ham en Pension; men det vil ikke lade sig tvinge dertil Den 25de October. – Da Forslaget, angaaende Bevillingen af en passende aarlig Sum til Dronningen paa hendes Formælingsdag indkom, sagde de Fonte Arcada, at der naturligviis ej kunde være noget i Veien for, at dette Forslag gik igjennem, men at det var absolut nødvendigt, først at forelægge Kamret Budgettet for næste Aar. Hertil svarede Finantsministeren, at han ej var pligtig, at gjøre dette, før i Januar Maaned, naar de ordentlige Cortes komme sammen; imidlertid vilde han dog ikke benytte sig af denne Rettighed, men om nogle Dage fremlægge Budgettet. (Dette sidste skal dog være opsat i en Maaned, skjøndt man fordrede, at det skulde skee i næste Uge.) – Det kongelige Transportskib, Princera Real, er med 300 afskedigede og betalte brittiske Søsoldater og Matroser afgaaet til England.